《琐窗寒 忆妹》
明代·叶纨纨

萧瑟西风，啼螀满院，辘轳声歇。流萤暗照，归思顿添凄切。

更那堪、近来音稀，盈盈一水如迢迭。想当初相聚，而今难再，愁肠空结。

从别。数更节。念契阔情悰，惊心岁月。旧游梦断，此恨凭谁堪说。

渐江天、香老蘋洲，征鸿不向愁时缺。待听残、暮雨梧桐，一夜啼红血。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。